**Opinnäyte suunnitelma 06.03.2024**

Susanna Mikkola

Elokuva- ja TV-lavastus

**Opinnäytteen aihe ja alustava opinnäytteen nimi**

Sattuman metodologia Suomalaisessa taide-elokuvassa, luomisen kaaosteoria

**Opinnäytteen kieli**

Suomi

**Valvoja ja ohjaaja(t)**

Valvoja: Kaisa Mäkinen

Ohjaaja: (tähän mun näkemyksiä siitä, minkälaisen ohjaajan kaipaisin)

**Opinnäytteen laajuus**

25–70 tekstisivua (n. 50 000–140 000 merkkiä) / 30op

**Opinnäytteelle asetetut tutkimukselliset päämäärät**

Tutkimuksen tarkoitus on kartoittaa sitä, miten sattumaa on hyödynnetty metodina taiteellisessa työskentelyssä, löytää niistä yhtymäkohtia ja tutkia sitä, miten niitä voisi soveltaa elokuvataiteen prosesseihin.

**Kuvaus opinnäytteen mahdollisesta taiteellisesta osiosta, jos kyseessä on**

**taiteellinen työ**

Taiteellinen osio hyödyntää tutkimuksen tuloksena löydettyjä metodeja.

Vaihtoehto 1.

Teoreettisesti sovelletut metodit kerätään nk. luomisen kaaosteoria – oppaaksi, jonka on tarkoitus toimia inspiraation lähteenä. Opas on eräänlainen kutsu leikkiin sellaiselle, joka kaipaa työkaluja intentioista irti päästämiseen ja luovan työskentelyn tueksi.

Vaihtoehto 2.

Sarjakuvamainen kooste kuvitetuista ”kohtauksista”, joiden luomiseen on käytetty tutkimuksesta sovellettuja metodeja.

**Opinnäytteen rajaus**

Opinnäyte rajautuu niin, että tutkin sattumaa valittuna metodina kokeellisen luomisen lähtökohtana Suomalaisessa taide-elokuvassa, sivuten elementtejä myös installaatioista, kuvataiteesta ja performanssista.

**Opinnäytteen metodiset valinnat, eli alustava suunnitelma siitä, millä**

**tavalla kysymyksiin haetaan vastausta tai kuvaus taiteellisen työskentelyn**

**lähtökohdista ja pyrkimyksistä opinnäytteen teossa**

Opinnäytteessä aion tutkia sitä, miten sattumaa on käytetty tarkoituksellisena metodina elokuvanteon prosessissa. Koen tarpeelliseksi purkaa sattuman kahteen osaan, sattumuksiin ja intuitioon. Sattumuksia ovat ”oho, hups” -hetkien mukana tulleet oivallukset ja löydökset, jotka tulevat vastaan itsestä käsin, sekä odottamattomat käänteet, jotka ovat itsestä riippumattomia. Intuition jaan sattuman näkökulmasta myös kahteen osaan. Minuun ja muihin. Minun intuitiiviset pyrkimykseni sekä niiden mahdolliset lähtökohdat, sekä muiden vastaavat. Tarkoituksena on avata, kuinka ne yhdessä ja erikseen ovat jo sattumanvarainen elementti, etenkin suhteessa toisiinsa. Haluan tutkia mikä yhteys niillä on. Metodologian pyrin rajaamaan intentioista luopumisen lähtökohtaan, taustoittaen siihen liittyviä metodeja eri taiteenaloilta. Aion tarkastella, kuinka sattumaa on hyödynnetty esim. kuvataiteessa, performanssissa, installaatioissa ja kokeellisissa elokuvissa. Minkälaisilla sattumanvaraisuuteen nojaavilla metodeilla ilmaisun intentioista on pyritty irtautumaan. Pyrkimykseni on löytää niitä yhdistävät tekijät, sekä tutkia keinoja, joilla soveltaa sitä elokuvataiteen prosesseihin. Löytää nk. luomisen kaaosteoria.

Tutkimus on esseemuotoinen hyödyntäen autoetnografista lähestymistä lähdekirjallisuuteen sekä tiedon soveltamiseen. Tutkimukseen on tarkoitus sisällyttää myös haastatteluosio, sekä esimerkkiteoksia.

A diagram with pink sticky notes

Description automatically generated

**Suunnitelma opinnäytteen laatimisen aikataulusta**

Maaliskuun loppu 2024 – mahdollisimman pitkälle viety opinnäytesuunnitelma

Huhtikuu 2024 – Maisteri opinnäyte-elokuvan ennakkosuunnittelu

Toukokuu 2024 – Maisteri opinnäyte-elokuvan ennakkosuunnittelu ja rakennus

Kesäkuu 2024 – Lähdemateriaalin kartoitus/hankinta

Heinäkuu 2024 – Lähdemateriaalin lukeminen/käsittely

Elokuu 2024 – Maisteri-opinnäyte-elokuvan kuvaukset ja jälkituotanto

Syys-Joulukuu 2024 – Hajanaisia maisterikursseja ja opinnäytetekstin tuottaminen

Tammi-Helmikuu 2025 – Opinnäytetekstin tuottaminen ja opinnäytteen ohjaajan tapaamiset

Maalis-Toukokuu 2025 – Opinnäytetekstin viimeistely ja palautus

**Rahoitussuunnitelma, mikäli opinnäytteen aihe sitä edellyttää**

Näillä näkymin opinnäytetyö ei tarvitse erillistä rahoitusta